**MINISTERUL TRANSPORTURILOR ȘI INFRASTRUCTURII**

**ORDIN**

**Nr. …………… din ………………………..**

pentru modificarea şi completarea Normelor metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr.27/2011 privind transporturilor rutiere, aprobate prin Ordinul ministrului transporturilor şi infrastructurii nr.980/2011, cu modificările şi completările ulterioare

în temeiul prevederilor art. 6 alin. (2) lit. e), art.6 alin.(3) lit.d), art.111 alin.(2), art.24 alin. (5), art. 48 alin. (4) și art.57 din Ordonanţa Guvernului nr.27/2011 privind transporturile rutiere, cu modificările și completările ulterioare, precum și ale art.9 alin. (4) din Hotărârea Guvernului nr.370/2021 privind privind organizarea și funcționarea Ministerului Transporturilor și Infrastructurii,

ministrul transporturilor și infrastructurii emite următorul ordin:

**Art. I** – Normele metodologice privind aplicarea prevederilor referitoare la organizarea şi efectuarea transporturile rutiere şi a activităţilor conexe acestora stabilite prin Ordonanţa Guvernului nr.27/2011 privind transporturilor rutiere aprobate prin Ordinul ministrului transporturilor şi infrastructurii nr. 980/2011, publicat în Monitorul Oficial al României, Partea I, nr. 854 şi 854 Bis din 2 decembrie 2011, cu modificările şi completările ulterioare, se modifică şi se completează după cum urmează:

**1.** La articolul 21, alineatul (1) se modifică și va avea următorul cuprins:

,,(1) Pentru obţinerea licenţei comunitare şi a copiilor conforme ale acesteia, întreprinderea depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., o cerere al cărei model este prevăzut în anexa nr. 5 la prezentele norme.ˮ

**2**. La articolul 21 alineatul (2), lit. f) se modifică și va avea următorul cuprins:

,,f) dovada recunoașterii certificatului de competenţă profesională al managerului de transport valabil pentru tipul de transport efectuat, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană.ˮ

**3.** La articolul 24, alineatul (1)se modifică şi va avea următorul cuprins**:**

,,(1) În situaţia în care titularul licenţei comunitare deţine autovehicule suplimentare faţă de cele pentru care a obţinut iniţial copii conforme ale licenţei comunitare, pe care urmează să le utilizeze la efectuarea operaţiunilor de transport rutier, depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., o cerere al cărei model este prevăzut în anexa nr. 8 la prezentele norme metodologice.ˮ

**4.** Articolul 25 se modifică și va avea următorul cuprins:

,, Art.25 - În vederea efectuării transportului rutier de mărfuri periculoase, operatorul de transport rutier depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română A.R.R., următoarele documente:
a) dovada angajării și decizia de numire pentru consilierul de siguranță;

b) dovada recunoașterii certificatului de atestare profesională al consilierului de siguranţă valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană;

c) certificatul de agreare eliberat de Regia Autonomă "Registrul Auto Român", pentru vehiculele pentru care este necesar a se elibera respectivul certificat;

d) lista conducătorilor auto care vor efectua transport rutier de mărfuri periculoase;

e) certificatul de atestare profesională al conducătorului auto, specific mărfurilor periculoase care vor fi transportate, în cazul în care acesta a fost eliberat în unul din statele semnatare ale Acordului A.D.R., altul decât România;

f) autorizaţia eliberată de Comisia Naţională pentru Controlul Activităţilor Nucleare, pentru vehiculele care transportă mărfuri periculoase din clasa 7;

g) certificatul de inspecţie tehnică, în cazul suprastructurilor specializate pentru transportul recipientelor cu gaze lichefiate sau cu alte mărfuri periculoase.ˮ

**5.** Laarticolul 26, alineatul (1)se modifică şi va avea următorul cuprins**:**

,,(1) Copia conformă a licenţei comunitare se eliberează în termen de 5 zile pentru un autovehicul sau ansamblu de vehicule în funcţie de tipul de transport rutier efectuat, respectiv transport rutier de mărfuri ori transport rutier de persoane.ˮ

**6.** Laarticolul 31, alineatul (1)se modifică şi va avea următorul cuprins

,,(1) Pentru obţinerea certificatului de transport în cont propriu şi a copiilor conforme ale acestuia, întreprinderea depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., o cerere al cărei model este prevăzut în anexa nr. 12 la prezentele norme.ˮ

**7.** La articolul 31 alineatul (2), lit.c) se modifică și va avea următorul cuprins:

,,c) dovada recunoașterii certificatului de competenţă profesională al managerului de transport valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană.ˮ

**8.** Laarticolul 34, alineatul (1)se modifică şi va avea următorul cuprins**:**

,,(1) În situaţia în care titularul certificatului de transport în cont propriu deţine autovehicule suplimentare faţă de cele pentru care a obţinut iniţial copii conforme ale certificatului de transport în cont propriu, pe care urmează să le utilizeze la efectuarea operaţiunilor de transport rutier în cont propriu, depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., o cerere al cărei model este prevăzut în anexa nr. 13 la prezentele norme metodologice.ˮ

**9.** Articolul 35 se modifică și va avea următorul cuprins:

,,Art.35 - În vederea efectuării transportului rutier de mărfuri periculoase, întreprinderea de transport rutier în cont propriu depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., următoarele documente:

a) dovada angajării și decizia de numire pentru consilierul de siguranță;

b) dovada recunoașterii certificatului de atestare profesională al consilierului de siguranţă valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană;

c) certificatul de agreare eliberat de Regia Autonomă "Registrul Auto Român", pentru vehiculele pentru care este necesar a se elibera respectivul certificat;

d) lista conducătorilor auto care vor efectua transport rutier de mărfuri periculoase;

e) certificatul de atestare profesională al conducătorului auto, specific mărfurilor periculoase care vor fi transportate, în cazul în care acesta a fost eliberat în unul din statele semnatare ale Acordului A.D.R., altul decât România;

f) autorizaţia eliberată de Comisia Naţională pentru Controlul Activităţilor Nucleare, pentru vehiculele care transportă mărfuri periculoase din clasa 7;

g) certificatul de inspecţie tehnică, în cazul suprastructurilor specializate pentru transportul recipientelor cu gaze lichefiate sau cu alte mărfuri periculoase.ˮ

**10.** Articolul 36 se modifică şi va avea următorul cuprins**:**

 ,,Art.36 - Copia conformă a certificatului de transport în cont propriu se eliberează în termen de 5 zile pentru un autovehicul sau ansamblu de autovehicule în funcţie de tipul de transport rutier efectuat, respectiv transport rutier de mărfuri sau transport rutier de persoane.ˮ

**11.** Laarticolul 383, alineatul (1)se modifică şi va avea următorul cuprins**:**

,,(1)Pentru obţinerea autorizaţiei pentru transportul rutier naţional contra cost şi a copiei conforme a acesteia, întreprinderea depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., o cerere al cărei model este prevăzut în anexa nr. 5 la prezentele norme metodologice.ˮ

**12.** La articolul 383 alineatul (2), lit.e) se modifică și va avea următorul cuprins:

,,e) dovada recunoașterii certificatului de competenţă profesională al managerului de transport valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană.ˮ

**13.** La articolul 384, alineatul (1) se modifică și va avea următorul cuprins:

 ,,(1) Pentru obţinerea copiei conforme a licenţei comunitare valabile pentru transportul rutier naţional contra cost, prevăzută la art. 18^4 alin. (2), operatorul de transport rutier depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., o cerere al cărei model este prevăzut în anexa nr.5 la prezentele norme metodologice.ˮ

**14.**  Articolul 386 se modifică și va avea următorul cuprins:

 ,, Art. 386 - (1) În situaţia în care titularul autorizaţiei pentru transportul rutier naţional contra cost sau titularul licenţei comunitare deţine unul sau mai multe vehicule rutiere cu masa maximă autorizată, inclusiv cea a remorcii/semiremorcii, care nu depăşeşte 3,5 tone pentru efectuarea transportului de vehicule rutiere defecte sau care sunt avariate prevăzute la art. 11^1 din O.G. nr. 27/2011, suplimentar faţă de cele pentru care a obţinut iniţial copii conforme ale autorizaţiei pentru transportul rutier naţional contra cost/copii conforme ale licenţei comunitare valabile pentru transportul rutier naţional contra cost, pe care urmează să îl/le utilizeze la efectuarea operaţiunilor de transport rutier, depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română -A.R.R. o cerere al cărei model este prevăzut în anexa nr.8 la prezentele norme metodologice.

(2)  Copia conformă a autorizaţiei pentru transportul rutier naţional contra cost/copia conformă a licenţei comunitare, valabilă pentru transportul rutier naţional contra cost, pe care urmează să o dețină la efectuarea operaţiunilor de transport rutier se eliberează în termen de 5 zile**.**ˮ

**15.** Articolul 47 se modifică şi va avea următorul cuprins**:**

,,(1) Atestatul de conducător auto prevăzut la art. 42 lit.d) și art.44 [lit. d)](https://lege5.ro/App/Document/gi3dinrwha/norma-metodologica-privind-aplicarea-prevederilor-referitoare-la-organizarea-si-efectuarea-transporturilor-rutiere-si-a-activitatilor-conexe-acestora-stabilite-prin-ordonanta-guvernului-nr-27-2011-pri?pid=57434667&d=2021-03-17#p-57434667) se eliberează de către Autoritatea Rutieră Română - A.R.R. cu plata tarifului aferent.

(2) Atestatul de conducător auto menționat la alin.(1) se eliberează operatorului de transport care deține o licență comunitară, respectiv întreprinderii care deține un certificat de transport în cont propriu, care utilizează conducători auto cu respectarea condițiilor prevăzute la art.5 din Regulamentul (CE) nr. 1072/2009.

(3) În vederea eliberării atestatul de conducător auto menționat la alin.(1), operatorul de transport sau, după caz, întreprinderea va depune sau va transmite prin poștă cu confirmare de primire, la Autoritatea Rutieră Română - A.R.R., o cerere însoțită de următoarele documente:

 a) permisul de ședere în România eliberat de autoritatea competentă din România, în copie;

 b) dovada îndeplinirii de către conducătorul auto a condiției de pregătire profesională și anume:

(i) cartela de pregătire profesională eliberat de autoritatea competentă dintr-un stat membru al Uniunii Europene sau al Spaţiului Economic European sau de către autoritatea competentă din Confederaţia Elveţiană, având înscris codul comunitar armonizat 95 în dreptul a cel puțin uneia dintre categoriile C1, C1E, C sau CE, în copie față – verso,

sau

(ii) permisul de conducere eliberat de autoritatea competentă dintr-un stat membru al Uniunii Europene sau al Spaţiului Economic European sau de către autoritatea competentă din Confederaţia Elveţiană, în cazul în care dovada calificării profesionale a conducătorului auto se face prin înscrierea în coloana 12 a permisului de conducere a codului comunitar armonizat 95 în dreptul a cel puțin uneia dintre categoriile C1, C1E, C sau CE, în copie față – verso;

 a) permisul de conducere al conducătorului auto, eliberat sau recunoscut de autoritatea competentă din România, în copie, față-verso, cu excepția cazului de la lit.b) pct.(II);

 b) copia avizului de angajare eliberat de către Inspectoratului General pentru Imigrări, din care să rezulte că avizul a fost eliberat la cererea operatorului de transport/întreprinderii. Pentru codul COR 833201, corespunzător ocupației de șofer camion/mașină de mare tonaj;

 c) extras după registrul electronic general de evidenţă al salariaţilor - REVISAL din care din care să rezulte în mod explicit faptul că angajarea s-a făcut pentru funcția de șofer camion/mașină de mare tonaj – cod COR 833201;

 d) dovada achitării tarifului de eliberare a atestatului.

(4) Atestatul menționat la alin.(1) se eliberează cu valabilitate de cel mult 5 ani, dar fără a depăşi perioada de valabilitate a contractului individual de muncă al conducătorului auto în cazul în care acesta este încheiat pentru o perioadă determinată de timp sau valabilitatea licenţei comunitare/certificatului de transport în cont propriu.

(5) În termen de maximum 5 zile lucrătoare de la data depunerii cererii, Autoritatea Rutieră Română - A.R.R. eliberează atestatul menționat la alin.(1) sau comunică în scris refuzul motivat, după caz. În situația în care conducătorul auto deține un document, prin care dovedește pregătirea profesională, obținut într-un alt stat membru al Uniunii Europene sau al Spaţiului Economic European ori în Confederaţia Elveţiană, termenul de 5 zile curge de la data primirii confirmării valabilității administrative a acestuia, din partea statului care a eliberat documentul.**”**

**16.** La articolul 76, litera b) se modifică și va avea următorul cuprins:

,,b) codul unic de înregistrare/codul numeric personal;”

**17.** După articolul 84 se introduce un nou articol, articolul 841 care va avea următorul cuprins:

  „(1) Transportul rutier internaţional contra cost de persoane prin servicii regulate între România și Regatul Unit al Marii Britanii și Irlandei de Nord se efectuează de operatorii de transport rutier pe baza autorizaţiei de transport internaţional însoţită de graficele de circulaţie.

  (2) În sensul alin. (1), autorizaţia de transport internaţional reprezintă documentul de transport pe baza căruia se poate efectua transportul rutier internaţional contra cost de persoane prin serviciile regulate.

  (3) În calitate de autoritate de autorizare, Ministerului Transporturilor şi Infrastructurii prin Direcţia Transport Rutier emite autorizaţii de transport internaţional şi copii conforme ale acestora conform prevederilor Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte și Regatul Unit al Marii Britanii și Irlandei de Nord, pe de altă parte.

  (4) Autorizaţia de transport internaţional dă dreptul operatorului de transport rutier să efectueze transport rutier internaţional contra cost de persoane prin servicii regulate direct sau prin intermediul operatorilor de transport rutier subcontractanţi ori prin asociere cu alţi operatori de transport rutier în cadrul unui grup, pe teritoriul României, pe teritoriul statului/statelor tranzitate şi pe teritoriul statului în care se află situat celălalt capăt al traseului.

  (5) Autorizaţia de transport internaţional se eliberează pe numele operatorului de transport rutier cu înscrierea, după caz, a operatorilor de transport rutier subcontractanţi sau a operatorilor de transport rutier asociaţi din grup şi va fi însoţită pe toată durata efectuării transportului de graficul de circulaţie la efectuarea serviciului respectiv.

  (6) Pentru vehiculele utilizate pentru derularea serviciului regulat respectiv se eliberează un număr de copii conforme ale autorizaţiei de transport internaţional care să permită efectuarea, în condiţii optime, a serviciului, potrivit graficului de circulaţie aprobat.

  (7) În cazul unui grup de operatori de transport rutier, în vederea efectuării transportului rutier internaţional contra cost de persoane prin servicii regulate, autorizaţia este acordată operatorului de transport rutier solicitant care a fost desemnat de ceilalți operatori de transport în aceste scopuri, urmând ca celorlalţi operatori de transport rutier din cadrul grupului să le fie distribuite un număr de copii conforme ale autorizaţiei, corespunzător numărului autobuzelor utilizate pentru serviciul respectiv.

  (8) În cazul operatorilor de transport rutier subcontractanţi, în vederea efectuării transportului rutier internaţional contra cost de persoane prin servicii regulate, autorizaţia şi copiile conforme ale acesteia sunt acordate operatorului de transport rutier care conduce operaţiunea, urmând ca acesta să distribuie operatorilor de transport rutier subcontractanţi un număr de copii conforme corespunzător numărului autobuzelor utilizate pentru serviciul respectiv.

  (9) Perioada maximă de valabilitate a autorizaţiilor de transport internaţional este de 5 ani.

  (10) Modelul autorizaţiei de transport internaţional este prevăzut în anexa nr. 231 la prezentele norme metodologice.

  (11) Modelul copiei conforme a autorizaţiei de transport internaţional este prevăzut în anexa nr. 241 la prezentele norme metodologice”

**18.** Partea introductivă a alineatului (1) al articolului 87 se modifică şi va avea următorul cuprins:

“ (1) În vederea constatării îndeplinirii condiţiilor de autorizare şi de efectuare a transportului rutier internaţional contra cost de persoane, pentru eliberarea autorizaţiei de transport internaţional, operatorul de transport rutier va depune sau va transmite prin poştă, cu confirmare de primire, la Direcția Transport Rutier, un dosar care va cuprinde următoarele documente:”

**19.** La articolul 87 alineatul (1) litera a), după punctul ii) se introduce un nou punct, punctul iii) care va avea umătorul cuprins:

„iii) în anexa nr. 291 la prezentele norme metodologice, în cazul serviciilor regulate al căror capăt de traseu se găseşte pe teritoriul Regatului Unit al Marii Britanii și Irlandei de Nord;”

**20.** La articolul 89, după alineatul (1) se introduce un nou alineat, alineatul (1)1 care va avea următorul cuprins:

„ (1)1 Direcţia Transport Rutier va respinge cererea de autorizare depusă în vederea efectuării transportului rutier internaţional contra cost de persoane prin servicii regulate care fac obiectul Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte și Regatul Unit al Marii Britanii și Irlandei de Nord, pe de altă parte, în condițiile prevăzute de acesta. ”

**21.** La articolul 90, după alineatul (1) se introduce un nou alineat, alineatul (1)1 care va avea următorul cuprins:

„(1)1 Cererile de reînnoire a autorizaţiilor de transport internaţional sau de modificare a condiţiilor de efectuare a transportului prin serviciul regulat care face obiectul Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte și Regatul Unit al Marii Britanii și Irlandei de Nord, pe de altă parte, vor conţine propunerile de modificare şi/sau perioada de valabilitate şi vor fi soluţionate conform prevederilor respectivului Acord.  ”

**22.** După articolul 94 se introduce un nou articol, articolul 941 care va avea următorul cuprins:

  „Transportul rutier internaţional contra cost de persoane prin servicii regulate speciale între România și Regatul Unit al Marii Britanii și Irlandei de Nord se efectuează de operatorii de transport rutier pe baza autorizaţiei de transport internaţional însoţită de graficele de circulaţie cu respectarea prevederilor art. 841 alin. (2) – (11).”

**23.** La articolul 96 alineatul (1), după litera a) se introduce o nouă literă, litera a)1 care va avea următorul cuprins:

„a)1 cererea de eliberare, al cărei model este prevăzut în anexa 291 la prezentele norme metodologice, în cazul serviciilor regulate speciale al căror capăt de traseu se găseşte pe teritoriul Regatului Unit al Marii Britanii și Irlandei de Nord; ”

**24.** Articolul 97 se modifică şi va avea următorul cuprins:

,,Art. 97

(1) Direcţia Transport Rutier va transmite solicitări în vederea autorizării acestui serviciu, în conformitate cu prevederile Regulamentului 1073/2009, ale Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte și Regatul Unit al Marii Britanii și Irlandei de Nord, pe de altă parte, sau ale acordurilor şi convenţiilor internaţionale încheiate între România şi statele din afara Uniunii Europene, după caz.

(2) Deciziile asupra autorizării operatorilor de transport rutier români vor fi luate de autorităţile competente ale statelor de autorizare, în termenele prevăzute în Regulamentul 1073/2009, în Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte și Regatul Unit al Marii Britanii și Irlandei de Nord, pe de altă parte, sau în acordurile şi convenţiile internaţionale încheiate între România şi celelalte state, după caz.”

**25.** La articolul 98, după alineatul (1) se introduce un nou alineat, alineatul (1)1 care va avea următorul cuprins:

„ (1)1 Direcţia Transport Rutier va respinge cererea de autorizare depusă în vederea efectuării transportului rutier internaţional contra cost de persoane prin servicii regulate speciale care fac obiectul Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte și Regatul Unit al Marii Britanii și Irlandei de Nord, pe de altă parte, în condițiile prevăzute de acesta. ”

**26.** La articolul 101 alineatul (2), după litera d) se adaugă o nouă literă, litera e) care va avea următorul cuprins:

„e) documentul de control prevăzut în anexa nr. 301 la prezentele norme pentru transportul rutier contra cost de persoane prin servicii ocazionale furnizate în temeiul articolului 475 alineatele (6) și (7) din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte și Regatul Unit al Marii Britanii și Irlandei de Nord, pe de altă parte. Documentul de control este format din foi de parcurs detaşabile, în două exemplare, legate în carnete de 25 de file numerotate consecutiv de la 1 la 25. Foile de parcurs se completează în dublu exemplar de către operatorul de transport rutier pentru fiecare călătorie înainte de începerea acesteia.”

**27.** La articolul 102, alineatul (1) se modifică și va avea următorul cuprins:

„(1) Documentele de control prevăzute la art. 101 alin. (2) lit.a), b) și e) se eliberează de către Autoritatea Rutieră Română - A.R.R., la cerere, după prezentarea documentului de plată a tarifului de eliberare.”

**28.** La articolul 105, după alineatul (3) se introduce un nou alineat, alineatul (4) care va avea următorul cuprins:

„(4) În cazul operaţiunilor de cabotaj efectuate sub forma serviciilor ocazionale temporare pe insula Irlanda, se completează documentul de control prevăzut la art. 101 alin. (2) lit. e).”

**29.** La articolul 106, alineatul (1) se modifică și va avea următorul cuprins:

„(1) Documentul de control prevăzut la art. 105 alin. (2), (3) și (4) se eliberează operatorului de transport rutier de către Autoritatea Rutieră Română - A.R.R. după prezentarea documentului de plată a tarifului de eliberare.”

**30.** La articolul 119, alineatul (1) se modifică și va avea următorul cuprins:

„(1) Pentru eliberarea licenței pentru activități conexe transportului rutier - activități desfășurate de autogară, operatorul economic depune, transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., o cerere al cărei model este prevăzut în anexa [nr. 39](https://lege5.ro/App/Document/gi3dinrwha/norma-metodologica-privind-aplicarea-prevederilor-referitoare-la-organizarea-si-efectuarea-transporturilor-rutiere-si-a-activitatilor-conexe-acestora-stabilite-prin-ordonanta-guvernului-nr-27-2011-pri?pid=57435997&d=2021-03-17#p-57435997) la prezentele norme.”

**31.** La articolul 119 alineatul (2), lit.e) se modifică și va avea următorul cuprins:

„ e) dovada recunoașterii certificatului de competenţă profesională al managerului de transport valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană;”

**32.** La articolul 119 alineatul (2) lit.g), punctul (ii) se modifică și va avea următorul cuprins:

„(ii) dovada recunoașterii certificatului de competenţă profesională al managerului de transport valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană;”

**33.** La articolul 120, alineatul (1) se modifică și va avea următorul cuprins:

„(1) Eliberarea licenței pentru activități conexe transportului rutier - activități desfășurate de autogară se face de către Autoritatea Rutieră Română - A.R.R. în termen de 15 de zile de la data înregistrării cererii ori se comunică în scris refuzul motivat al eliberării acesteia, în funcție de îndeplinirea condițiilor necesare rezultate atât din documentele depuse, cât și din verificările efectuate în locația în care operatorul economic urmează să își desfășoare activitatea.”

**34.** La articolul 120, după alineatul (2) se introduce un nou alineat, alineatul (3) care va avea următorul cuprins:

„(3) La eliberarea unei noi licențe pentru activități conexe transportului rutier - activități desfășurate de autogară, solicitantul depune aprobarea autorității administrației publice locale prevăzute la art.119 alin.(2) lit.c) numai în situația în care perioada de valabilitate a celei depuse anterior este depășită”

**35.** La articolul 127, alineatul (1) se modifică și va avea următorul cuprins:

„(1) Pentru eliberarea licenței pentru activități conexe transportului rutier - activități de intermediere a operațiunilor de transport rutier contra cost, operatorul economic transmite on-line cu semnătură electronică sau prin servicii poștale cu confirmare de primire, la Autoritatea Rutieră Română - A.R.R., o cerere al cărei model este prevăzut în anexa [nr. 41](https://lege5.ro/App/Document/gi3dinrwha/norma-metodologica-privind-aplicarea-prevederilor-referitoare-la-organizarea-si-efectuarea-transporturilor-rutiere-si-a-activitatilor-conexe-acestora-stabilite-prin-ordonanta-guvernului-nr-27-2011-pri?pid=57436007&d=2021-03-17#p-57436007) la prezentele norme metodologice.”

**36.** La articolul 127 alineatul (2), lit.d) se modifică și va avea următorul cuprins:

„d) dovada recunoașterii certificatului de competenţă profesională al managerului de transport valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană;”

**37.** La articolul 127 alineatul (2) lit.f), punctul (ii) se modifică și va avea următorul cuprins:

„(ii) dovada recunoașterii certificatului de competenţă profesională al managerului de transport valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană;”

**38.** La articolul 128, alineatul (1) se modifică și va avea următorul cuprins:

„(1) Eliberarea licenței pentru activități conexe transportului rutier - activități de intermediere a operațiunilor de transport rutier contra cost se face de către Autoritatea Rutieră Română - A.R.R. în termen de 15 de zile de la data înregistrării cererii ori se comunică în scris refuzul motivat al eliberării acesteia, în funcție de îndeplinirea condițiilor necesare rezultate atât din documentele depuse, cât și din verificările efectuate la locația în care operatorul economic urmează să își desfășoare activitatea.”

**39.** La articolul 133, lit.a) se modifică și va avea următorul cuprins:

„a) să utilizeze numai vehicule rutiere a căror stare tehnică corespunde reglementărilor naționale de siguranță rutieră și de protecția mediului înconjurător, cu inspecția tehnică periodică valabilă și care corespund prevederilor legale în vigoare;”

**40.** La articolul 134 litera s), punctul xviii) se modifică și va avea următorul cuprins:

„xviii) să transmită semestrial Inspectoratului de Stat pentru Controlul în Transportul Rutier raportul efectuării curselor aferente serviciilor regulate de transport internațional de persoane;”

**41.** La Anexa nr.5 punctul IX „Opis de documente depuse de solicitant”, rândul 9 se abrogă.

**42.** La Anexa nr.12 punctul VIII „Opis de documente depuse de solicitant”, rândul 6 se abrogă.

**43.** După Anexa nr. 23, se introduce o nouă anexă, Anexa nr. 231 care va avea conținutul prevăzut în Anexa nr. 1 la prezentul ordin.

**44.** După Anexa nr. 24, se introduce o nouă anexă, Anexa nr. 241 care va avea conținutul prevăzut în Anexa nr. 2 la prezentul ordin.

**45.** După Anexa nr. 29, se introduce o nouă anexă, Anexa nr. 291 care va avea conținutul prevăzut în Anexa nr. 3 la prezentul ordin.

**46.** După Anexa nr. 30, se introduce o nouă anexă, Anexa nr. 301 care va avea conținutul prevăzut în Anexa nr. 4 la prezentul ordin.

**47.** La Anexa nr.39 punctul V „Opis de documente depuse pentru eliberarea licenței pentru activități conexe transportului rutier – activități desfășurate de autogară”, rândul 5 se modifică și va avea următorul cuprins:

„5 Dovada recunoașterii certificatului de competenţă profesională al managerului de transport valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană”

**48.** La Anexa nr.41 punctul V „Opis de documente depuse pentru eliberarea licenței pentru activități conexe transportului rutier – activități desfășurate de autogară”, rândul 4 se modifică și va avea următorul cuprins:

„4 Dovada recunoașterii certificatului de competenţă profesională al managerului de transport valabil, în cazul în care acesta a fost eliberat de autoritățile competente din statele membre ale Uniunii Europene, altul decât România, din Spațiul Economic European sau din Confederația Elvețiană”

**Art. II** Anexele 1 - 4 fac parte integrantă din prezentul ordin.

**Art. III** Autoritatea Rutieră Română – A.R.R. și Direcția Transport Rutier vor duce la îndeplinire prevederile prezentului ordin.

**Art. IV** Prezentul ordin se publică în Monitorul Oficial al României, Partea I.

**MINISTRU**

**CĂTĂLIN DRULĂ**

**SECRETAR DE STAT**

**Gábor SÁNDOR**

**SECRETAR GENERAL**

**Ramona MOLDOVAN**

**DIRECŢIA AVIZARE**

**DIRECTOR**

**Marina Daniela DEUȘAN**

**DIRECŢIA AFACERI EUROPENE ŞI RELAŢII INTERNAŢIONALE**

**DIRECTOR**

**Gabriela SÎRBU**

**DIRECŢIA GENERALĂ TRANSPORT TERESTRU**

**DIRECTOR GENERAL**

**Adriana KALAPIS**

**AUTORITATEA RUTIERĂ ROMÂNĂ**

**DIRECTOR GENERAL**

**MIHAI ALECU**